བཀའ་ཟུར་སྐལ་བཟང་ལགས་ཀྱིས་ངོས་ལ་དཔའ་གཅིག་གི་དབང་བྱེད་རྒྱུའི་རེ་འདུན་ཞུས་པ་ལྟར།དེ་རིང་འདི་ནས་མང་ཚོགས་ལ་བཀའ་ཆོས་བྱེད་པའི་ལེའུ་གཅིག་རྫོགས་པ་རེད།སང་ཉིན་དང་གནངས་ཉིན་ནམ་རྒྱུན་ཐའེ་ཝན་ནས་ཡོང་བའི་གྲས་ལ་ལོ་ལྟར་བཀའ་ཆོས་བྱེད་ཀྱི་ཡོད་པ་རེད་ལ།རྒྱ་ནག་སྐམ་ས་ཆེན་མོ་ནས་ཡོང་བའི་གྲས་ལའང་བར་ལམ་ལོ་གསུམ་བཞིའི་རིང་བཀའ་ཆོས་བྱེད་བསྡད་ཀྱི་ཡོད།དེ་རེས་འདིར་གཙོ་བོ་རྒྱ་ནག་སྐམ་ས་ཆེན་མོ་ནས་ཡོང་བའི་རྒྱ་རིགས་མང་པོ་ཞིག་ཡོད་པ་རེད།དེ་དག་ལ་རྡོ་རྗེ་གཅོད་པའི་བཀའ་ཆོས་བྱེད་རྒྱུ་ཡིན།དེའི་ལུང་དེ་སྔོན་མ་རི་རྫོང་རིན་པོ་ཆེའི་མདུན་ནས་ཆེད་མངགས་ཞུས་པ་ཡིན།ཤེས་རབ་སྙིང་པོ་ཤེར་ཕྱིན་ཉེར་ལྔ་བ་ཟེར་བ་དེ་ཡིན་པ་ཡོད།རྡོ་རྗེ་གཅོད་པ་དེ་ལས་རྒྱས་པ་ཞིག་དང་།དོན་དག་ཤེར་ཕྱིན་གྱི་གཞུང་ཚང་མ་འགྲོ་སྟངས་གཅིག་པ་རེད།སང་ཉིན་གནངས་ཉིན་གཉིས་ལ་རྒྱ་རིགས་ཚོ་གཙོ་བོ་དང་།མདུན་གྱི་གྲལ་ལ་རྒྱ་རིགས་བྱེད་རྒྱུ་བྱོས།དེ་ལ་སྒྲུབ་ཞག་བྱེད་དགོས་པ་སོགས་ཡོད་པ་མ་རེད་ལས་སླ་བོ་རེད་།ཤེར་ཕྱིན་རྡོ་རྗེ་གཅོད་པའི་གོང་དུ་ཤེས་རབ་སྙིང་པོ་འབྲེལ་ཡོད་རེད་ལ།བཤད་པ་བསྡུས་ཙམ་བྱས་ན་བསམ་བྱུང་།སང་ཉིན་གནངས་ཉིན་གཉིས་དེ་ལྟར་ཡིན།